CELEX: 62012TN0458
Language: et
Date: 2012-10-15 00:00:00
Title: Kohtuasi T-458/12: 15. oktoobril 2012 . aastal esitatud hagi — Générations futures versus komisjon

15.12.2012   
            
            
               ET
            
            
               Euroopa Liidu Teataja
            
            
               C 389/7
            
         15. oktoobril 2012. aastal esitatud hagi — Générations futures versus komisjon
   (Kohtuasi T-458/12)
   2012/C 389/11
   Kohtumenetluse keel: prantsuse
   
      Pooled
   
   
      Hageja: Mouvement pour les droits et le respect des générations futures (Ons-en-Bray, Prantsusmaa) (esindaja: advokaat A. Faro)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Tervise- ja tarbijaküsimuste osakonna peadirektori 16. augusti 2012. aasta otsus (ARES 977 175) jätta rahuldamata määruse nr 1367/2006 artikli 10 alusel esitatud vaie, milles paluti uuesti läbi vaadata komisjoni 25. aprilli 2012. aasta rakendusmäärus (EL) nr 359/2012, millega kiidetakse heaks toimeaine metaam kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa.
            
         
      Väited ja peamised argumendid
   
   Hageja, kes on Prantsusmaal tunnustatud keskkonnakaitseorganisatsioon, taotleb määruse nr 1367/2006 artikli 10 alusel, et vaadataks uuesti läbi komisjoni 25. aprilli 2012. aasta rakendusmäärus (EL) nr 359/2012, millega kiidetakse heaks toimeaine metaam (1). Komisjon keeldus 16. augusti 2012. aasta otsusega sellest läbivaatamisest põhjendusel, et rakendusmäärus, mille uuesti läbivaatamist taotleti, ei ole määruse nr 1367/2006 (2) artikli 2 lõike 1 punkti g tähenduses haldusakt.
   Hageja esitab oma hagi põhjenduseks mitu väidet.
   Ta väidab ühelt poolt, et rakendusmäärus ei ole vastus kolmanda äriühingu esitatud üksiktaotlusele, ja teiselt poolt, et haldusaktide piiritlemine määruse nr 1367/2006 artikli 10 lõikes 1 tõlgendatuna koosmõjus sama määruse artikli 2 lõike 1 punktiga g ei ole kooskõlas Århusi konventsiooni (3) artikli 9 lõikega 3.
   Veel väidab hageja, et tema esitatud uuesti läbivaatamist nõudev vaie on põhjendatud, kuna i) ei järgitud kohaldatavaid menetlusnorme, ii) hindamiseks esitatud toimik on ebapiisav ja iii) heakskiitmiseks ettenähtud kriteeriume ei järgitud.
   
      (1)  Komisjoni 25. aprilli 2012. aasta rakendusmäärus (EL) nr 359/2012, millega kiidetakse heaks toimeaine metaam kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 114, lk 1).
   
      (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13).
   
      (3)  Keskkonnainfo kättesaadavuse ja keskkonnaasjade otsustamises üldsuse osalemise ning neis asjus kohtu poole pöördumise konventsioon